title: Exura ke yon rumkanik (suterot)
text: To ko bana winka, moe bat siday ont sagondena gu idul ok ont wizuna lev bwamuvara ke artowasa Mexika ke 1920-e sanda, gan sutesik zo ganet. Isen tokman sutesik ?! B. Traven, okon rotir Ret Marut, okon ware Otto Feige, okon dace Hal Croves ? grupenset. Isen volto blirizvafa yovara kotviele mekotrafa is pakafa noved da ikatcut. Voxen kas batcoba en tir zolonafa icde bat arotievaf is gondules suterotik acon ruyeyes : « Redusaf ayik va grabomeem wetce blirizva anton gogir ». Grabomeem vas divatcecke ware megrupene nek vrutas va koekafa grupera va blira is dat ayik kalsaven is kladan is amlitasin titi XX-eafa decemda. Tulon kle koe Mexika lize B- Traven mali 1924 kali awalkera bak 1929 blir.